OpenLLM-France/wikimedia huggingface dataset:
# Adrien Douady

Adrien Douady (La Tronche (Isera), 25 de setembre de 1935 – Sant Rafèu, 2 de novembre de 2006) fou un matemàtic francès.
Com a estudiant d'Henri Cartan a l'École Normale Supérieure de París començà treballant en el camp de l'àlgebra homològica; això no obstant, aviat destacaren les seves aportacions a la geometria analítica, així com les seves col·laboracions amb l'Association des Collaborateurs de Nicolas Bourbaki. Una de les seves especialitats era la construcció de notables i útils contraexemples. Posteriorment, i sovint en col·laboració amb el seu estudiant John H. Hubbard, reorientà la seva recerca cap als sistemes dinàmics, recuperant així l'estudi de la iteració de funcions racionals en variable complexa iniciat a principis del segle xx per Pierre Fatou i Gaston Julia. En particular, a ell i els seus estudiants es deuen alguns resultats tan importants com la connexitat del conjunt de Mandelbrot o l'existència de conjunts de Julia amb mesura positiva.
A més de la seva tasca com a professor—i, a partir del 2001, professor emèrit—de la Universitat de París XI d'Orsay, Douady es dedicà en gran part a la divulgació de les matemàtiques, d'on destaca la co-realització de nombrosos documentals de caràcter científic.
El 1989 fou guardonat amb el premi Ampère de l'Électricité de France i el 1997 investit membre de l'Acadèmia Francesa de Ciències. Morí en el mar, davant de Sant Rafèu.

## Enllaços externs

* Pàgina del Mathematics Genealogy Project corresponent a Adrien Douady
* Fòrum en memòria d'Adrien Douady Arxivat 2007-05-13 a Wayback Machine.
# Adventure Game Studio

Adventure Game Studio (AGS), és un programa desenvolupat pel programador britànic Chris Jones la funció del qual és la creació d'aventures gràfiques per a videojocs. Cèlebre estil de jocs, entre els quals es pot citar la saga de Monkey Island, o la saga de Leisure Suit Larry d'entre molts altres.

## Programa

El programa conté una interfície gràfica des de la qual podem crear l'aventura gràfica sense cap mena de coneixement de programació, encara que per als usuaris més experimentats inclou un editor basat en scripting per a programar dintre del joc. El programa malgrat haver-se traduït en castellà en el passat per un grup d'informàtics amateur anomenats PsycoWorm, es distribueix en versió anglesa de franc. A partir d'AGS 2.7 té un script basat en objecte, la qual cosa ho fa molt més fàcil de memoritzar i entendre. Això vol dir que els comandos estan dividits segons l'objecte al que es dirigeixen, per exemple personatges, inventaris, ratolí, etc. Les limitacions del programa són molt poques quan es comença a entendre l'script, fins i tot es poden fer jocs d'altres estils, com rpg o arcade. L'únic desavantatge que té és que, en comparació dels seus competidors (per exemple Wintermute), fa jocs que ocupen més recursos del raonable. No obstant això per a les computadores d'avui dia (no d'última generació sinó les quals més comunament es tenen en les llars) els jocs funcionen sense problemes.

## Enllaços externs

* Pàgina oficial
* Traducció de l'Ajuda en castellà Arxivat 2007-01-27 a Wayback Machine.
* Manuals en castellà Arxivat 2016-01-09 a Wayback Machine.
# Nicola Cruz

Nicola Cruz (Llemotges, 7 de desembre de 1987) és un punxadiscos i productor equatorià de música electrònica.

## Estil musical

Tot i que nascut a Llemotges, Cruz viu a Quito. Va començar a fer música als 12 anys, primer com a percussionista però de seguida es decantà per l'electrònica. La seva música parteix dels instruments tradicionals andins i de la cosmovisió indígena en què allò dual té a veure amb la complicitat i la complementarietat, lluny del binarisme característic de les societat occidentals. Aquesta dualitat es reflecteix en la convivència sonora de la màquina i l'orgànic, el passat i el present, el local i el global, travessats per l'estil impredictible i místic que caracteritza a l'artista i que ha convingut a anomenar «andes step».
A partir de les gires per diferents països neix el seu l'interès per provar nous instruments i harmonies, i així sorgeix la col·laboració amb altres artistes en un intercanvi creatiu marcat per les gravacions de camp i la música com a llenguatge comú.

## Discografia

* Prender el Alma (ZZK Records, 2015)
* Siku (ZZK Records, 2019)

## Referències

* ↑ «Nicola Cruz». Resident Advisor. [Consulta: 23 juliol 2019].
* ↑ «Esperit ancestral, ressonància global». Sónar Barcelona 2019. Arxivat de l'original el 2019-07-17. [Consulta: 23 juliol 2019].
* ↑ López M., Juan Pablo. «'Prendiendo el alma' de Nicola Cruz». Vice, 02-11-2015. [Consulta: 23 juliol 2019].
* ↑ «Yo creo música electrónica contemporánea», 07-09-2019. [Consulta: 25 desembre 2019].
* ↑ «Dejo que mi música hable por mí mismo». MondoSonoro, 29-01-2019. [Consulta: 23 juliol 2019].
* ↑ «És difícil barrejar bé tradició i modernitat». El Periódico, 14-07-2019. [Consulta: 23 juliol 2019].
* ↑ «Nicola Cruz». Discogs. [Consulta: 23 juliol 2019].
* ↑ «Siku: el viaje sónico y unificador de Nicola Cruz». Vice, 28-01-2019. [Consulta: 23 juliol 2019].

## Enllaços externs

* Lloc web oficial
* Nicola Cruz a Soundcloud
# Aeroport de Newquay

L'Aeroport de Newquay (en anglès Newquay Cornwall Airport), codi IATA NQY, és l'aeroport comercial més gran de Cornualla a l'extrem sud-oest de la Gran Bretanya. És a uns 7,4 km al nord-est de la població de Newquay, a la costa nord de Cornualla. Havia estat un aeroport militar i la RAF el va cedir per a ús civil el 2008.

## Enllaços externs

* Pàgina oficial de l'Aeroport de Newquay Arxivat 2012-12-04 at Archive.is (anglès)
# Aethalops

Aethalops és un gènere de ratpenats de la família dels pteropòdids. Les espècies d'aquest gènere viuen al sud i sud-est asiàtic, des del Pakistan fins a les Filipines, i es troben entre els pteropòdids frugívors més petits del món.
El gènere conté dues espècies:
* Ratpenat frugívor de Borneo (Aethalops aequalis)
* Ratpenat frugívor pigmeu (Aethalops alecto)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Affirmation: The B-Sides

Affirmation, The B-Sides és una compilació que conté cinc cares-B de l'àlbum Affirmation, del duet australià Savage Garden. Fou llançat l'any 2000 exclusivament al Japó.
# Afro-francesos

Afro-francesos o afro-caribenys francesos és un terme que s'ha utilitzat per a referir-se als francesos que tenen ascendència negroafricana o afrocaribenca. Aquests són entre 3 i 4 milions de persones, que viuen a la França Metropolitana i a la d'ultramar. Són entre el 4 i 6% del total de la població de França. En aquest grup humà hi ha tant els nascuts a França com els immigrants africans i caribencs i els seus fills. Parlen francès, idiomes africans i francès crioll. També parlen àrab i crioll portuguès. Les seves religions majoritàries són l'islam i el cristianisme.

## Població

La major part de la població afro-francesa prové de l'Àfrica Occidental, seguida per altres zones subsaharianes i de les illes del Carib.

## Visibilitat

Durant molts anys, els immigrants africans eren sobretot descendents de caribenys. Primer les seves contribucions a la cultura europea no eren gaire visibles. Però, de la dècada de 1980 ençà, els afro-francesos triomfen o es fan veure en dominis com l'entreteniment, l'esport, la política i el periodisme.

## Afro-francesos notables

* Thierry Henry, futbolista.
* Christiane Taubira, política, de la Guaiana Francesa.
* Mickaël Piétrus, jugador de bàsquet, de l'Guadalupe
* Jo-Wilfried Tsonga, tenista.
* Rama Yade, política.
* Joseph Bologne de Saint-George, músic i home d'armes del segle xviii, conegut com el Mozart negre. Autor d'òperes i ballets.
* Patrick Vieira, futbolista.
* Marie-José Pérec, atleta.
* Lilian Thuram, futbolista.
* Aïssa Maïga, actriu.
* Henri Salvador, cantant.
* Joey Starr, cantant de rap.
* Kery James, cantant de rap.
* MC Solaar, cantant de hip hop.
* Noemie Lenoir, maniquí i actriu.
* Marcel Desailly, futbolista.
* Tony Parker, basquetbolista.
* Harry Roselmack, periodista.
* Booba, cantant de rap.
* Doc Gynéco, cantant de hip hop.
* Yannick Noah, tenista i cantant de pop-soul.
* Audrey Pulvar, periodista.
* Gaël Monfils, tenista.

## Vegeu també

* Francesos capverdians
# After All These Years

After All These Years és un senzill de l'àlbum Diorama, quart treball de la banda australiana Silverchair. La cançó es va llançar com a senzill promocional i únic del box set The Diorama Box. També es va realitzar un videoclip on s'intercalen imatges de Daniel Johns tocant el piano i cantant amb imatges de paisatges.

## Llista de cançons

Promo CD AUS (ELEVENCDPRO13)
* "After All These Years"
* "Across the Night (Van Dyke Premix)"
* "Tuna in the Brine (Van Dyke Premix)"
* "Silverchair Interviews and Track by Track"
* EP promocional només disponible en el "The Diorama Box".

## Enllaços externs

* After All These Years a YouTube
# Against the Clock

Against the Clock (en un principi Headlock) és una pel·lícula dels Estats Units del 2019 dirigida per Mark Polish i protagonitzada per Dianna Agron i Andy Garcia.

## Sinopsi

Nou a la CIA, en Kelley Chandler queda ferit greument després d'una missió, i sobreviu gràcies a màquines. La seva dona, Tess, una antiga agent de la CIA, està disposada a descobrir què li ha passat al seu marit. A mesura que els detalls de l'última missió d'en Kelley s'esclareixen, mostrant que l'accident era a causa d'un treball de res; la Tess fa tot el possible per mantenir en Kelley fora de perill, encara que això tingui conseqüències perilloses.

## Repartiment

* Dianna Agron com a Tess Chandler
* Andy Garcia com a Gerald Hotchkiss
* Bar Paly com a Lauen De Isigney
* James Frain com a Doctor A
* Justin Bartha com a Peter Hobbs
* Jay Karnes com a Doctor Nelson
* D.W. Moffett com a Douglas
* Patrick Bauchau com a Goldstucker
* Johnny Pemberton com a Scotty
* Mark Polish com a Kelley Chandler

## Enllaços externs

* Against the Clock a Rotten Tomatoes (anglès)
* Against the Clock a The Numbers (anglès)
# Agelena labyrinthica

Agelena labyrinthica és una espècie d'aranya araneomorfa de la família Agelenidae que habita en prats secs d'escassa vegetació, preferentment assolellats i a l'estiu.
Construeix arran de terra una enorme teranyina en forma d'embut amb una superfície arran de terra de gairebé mig metre d'ample, subjecta en el matoll que l'envolta amb llargs filaments. En el centre de l'embut una llarga tela en forma de tub alberga en el seu interior a l'aranya, on espera pacientment la caiguda d'una presa en la seva tela, moment en el qual la vibració li fa sortir disparada a capturar la seva presa.
Com en altres aranyes, el mascle ha de dirigir-se fins a la tela de la seva companya i després de la fecundació és freqüent que sigui devorat per aquesta. Després, la femella manté protegida la seva posta en un capoll dins de l'interior del seu tub, fins que es desclouen les filles.
* Molt jove
# Agents secrets

Agents secrets és una pel·lícula francesa dirigida per Frédéric Schoendoerffer, estrenada el 2004.

## Argument

Agents secrets posa en escena de manera realista un grup d'agents de la DGSE francesa, abans, durant, i després d'una missió al Marroc. Un dels agents, Lisa (Monica Bellucci), cau en una trampa de l'agència i es troba darrere els barrots per servir, al si de la presó, una missió contra el seu grat. Eludint el control de l'agència que intenta fer-lo callar, l'amic de Lisa, Brisseau (Vincent Cassel), comprèn que les dues missions estan lligades entre elles per raons polítiques i financeres.

## Repartiment

* Vincent Cassel: Brisseau
* Monica Bellucci: Barbara / Lisa
* André Dussollier: Coronel Grasset
* Charles Berling: Eugène
* Bruno Todeschini: Home prim
* Sergio Peris-Mencheta: Raymond
* Ludovic Schoendoerffer: Loïc
* Éric Savin: Tony
* Serge Avedikian: Igor Lipovsky
* Gabrielle Lazure: Véronique Lipovsky
* Najwa Nimri: Maria Menendez
* Simón Andreu: Maître Deligny
* Clément Thomas: Guardaespatlles
* Rosanna Walls: L'amiga de Maria Menendez
* Jay Benedict: L'americà

## Al voltant de la pel·lícula

* Agents secrets marca la setena col·laboració de la parella Vincent Cassel / Monica Bellucci, després de L'appartement (1996), Dobermann (1997), Embrasse-moi Pasqualino (1997), Méditerranées (1999), El pacte dels llops (2001) i Irréversible (2002).
* La primera part de la pel·lícula reprèn de manera lleugerament adaptada l'Assumpte del Rainbow Warrior. Els esdeveniments són transposats a Casablanca i el vaixell sabotejat transporta armes i no militants ecologistes.
# Aggius

Aggius (gal·lurès Agghju, sard Azos) és un municipi italià, dins de la Província de Sàsser. L'any 2007 tenia 1.643 habitants. Es troba a la regió de Gal·lura. Limita amb els municipis d'Aglientu, Bortigiadas, Tempio Pausania, Trinità d'Agultu e Vignola i Viddalba (SS).

## Administració

Llista d'alcaldes :
| Període | Identitat | Partit |
| 2005- | Francesco Muntoni | Llista cívica |
# Agrupación Deportiva Arganda

L'Agrupación Deportiva Arganda és un club de futbol amb seu a Arganda del Rey, Comunitat de Madrid, Espanya. El club va ser fundat el 1964 i disputa els seus partits com a local a l'Estadi Municipal d'Arganda inaugurat el 1980 per substituir el Camp de Las Cañas. Des de la seva fundació, el club ha passat gran part de la seva trajectòria en les Categories Regional i Preferent del futbol madrileny, amb esporàdiques participacions en la Tercera Divisió en què ha participat 8 temporades. El 2009, el club va tornar a Tercera Divisió després de 24 anys.

## Enllaços externs

* http://www.futmadrid.com/pref2/arganda/arganda.htm Arxivat 2010-12-26 a Wayback Machine.
* http://www.ffmadrid.org/pnfg/NPcd/NFG_VisEquipos?cod_primaria=1000119&Codigo_Equipo=939
# Agrupación de Electores Independientes por Zamora-Unión del Pueblo Zamorano

Agrupación de Electores Independientes por Zamora - Unión del Pueblo Zamorano (ADEIZA-UPZ) és un partit polític espanyol amb àmbit d'actuació a la província de Zamora. Els seus orígens se situen a Adeza (Associació per al Desenvolupament Zamorano). La data de fundació del partit va ser el 31 de març de 1999, encara que la formació tal com es planteja actualment va sorgir en l'any 2003.
Es tracta d'un únic grup que des de la seva creació va comptar amb dues sigles diferents: ADEIZA (Agrupación de Electores Independientes Zamoranos) i UPZ (Unión del Pueblo Zamorano), a fi que els quals decidissin unir-se al projecte poguessin triar la denominació en la qual es trobessin més còmodes. La denominació ADEIZA va ser utilitzada per primera vegada en les eleccions del 2003 en la ciutat de Zamora. Ideològicament es defineixen com centre liberal i social. El seu cap més visible és l'historiador i catedràtic d'institut Miguel Ángel Mateos Rodríguez.

## Resultats electorals

A les eleccions municipals del 25 de maig de 2003 es va presentar en diverses localitats de la província de Zamora, obtenint diversos regidors i alcaldes. Va obtenir dos regidors en la ciutat de Zamora, Miguel Ángel Mateos Rodríguez i Luis Almena San José. Per a les eleccions del 27 de maig de 2007 va aconseguir elaborar 50 llistes (en localitats com Benavente, Alcañices, Tábara, Morales del Vino, Fermoselle, Villardeciervos, Villafáfila o Villalpando; convertint-se així en la tercera força amb major nombre de llistes en la província. D'elles quatre van aconseguir majories absolutes (Cazurra, Cubillos, Villaveza del Agua i Valdescorriel), a més de majoria relativa en altres quatre municipis, entre ells Villalpando. El nombre total de vots en la província fou de 6.765.
En aquestes eleccions va ser l'expansió per la província, aconseguint un diputat provincial (si bé pel partit judicial de Zamora). A més, en la ciutat de Zamora va revalidar els seus dos regidors, encara que amb menys vots que en el 2003, convertint-se en clau de govern al perdre el Partit Popular la majoria absoluta després de dotze anys en el Govern municipal. Després de llargues deliberacions finalment els dos regidors electes d'ADEIZA-UPZ van votar a la seva pròpia formació després de no haver aconseguit cap acord ni amb PSOE-IU ni amb PP. Amb aquesta decisió, el Partit Popular va obtenir novament l'ajuntament de Zamora, perpetuant així el seu poder després de 12 anys de majoria absoluta a la capital zamorana.

## Enllaços externs

* Web d'ADEIZA-UPZ Arxivat 2012-06-16 a Wayback Machine.
# Aguri Suzuki

Aguri Suzuki (8 de setembre de 1960, Tòquio (Japó)) és un pilot de curses automobilístiques japonès que ha arribat a disputar curses de Fórmula 1.

## Carrera esportiva

Aguri Suzuki va debutar a la quinzena cursa de la temporada 1988 (la 39a temporada de la història) del campionat del món de la Fórmula 1, disputant el 30 d'octubre del 1988 el G.P. del Japó al circuit de Suzuka.
Va participar en un total de vuitanta-vuit curses puntuables pel campionat de la F1, disputades en vuit temporades consecutives (temporada 1988 i 1995), aconseguint una tercera posició com millor classificació en una cursa i assolí vuit punts pel campionat del món de pilots.
Va ser el propietari i director esportiu de l'equip Super Aguri, que va participar en la F1 entre les temporades 2006 - 2008.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1988 | Larrousse Calmels | Lola | Cosworth | BRA | SMR | MON | MEX | CAN | E.USA | FRA | GBR | ALE | HUN | BEL | ITA | POR | ESP | JPN 16 | AUS | - | 0 |
| 1989 | West Zakspeed Racing | Zakspeed | Yamaha | BRA NVQ | SMR NVQ | MON NVQ | MEX NVQ | USA NVQ | CAN NVQ | FRA NVQ | GBR NVQ | ALE NVQ | HUN NVQ | BEL NVQ | ITA NVQ | POR NVQ | ESP NVQ | JAP NVQ | AUS NVQ | | - | 0 |
| 1990 | Espo Larrousse F1 | Lola | Lamborghini | USA Ret | BRA Ret | | | | | | | | | | | | | | | | 12è | 6 |
| 1990 | Espo Larrousse F1 | Lola | Lamborghini | | | SMR Ret | MON Ret | CAN 12 | MEX Ret | FRA 7 | GBR 6 | ALE Ret | HUN Ret | BEL Ret | ITA Ret | POR 14 | ESP 6 | JPN 3 | AUS Ret | | 12è | 6 |
| 1991 | Larrousse F1 | Larrousse Lola | Cosworth | USA 6 | BRA NVS | SMR Ret | MON Ret | CAN Ret | MEX Ret | FRA Ret | GBR Ret | ALE Ret | HUN Ret | BEL NVQ | ITA NVQ | POR Ret | ESP NVQ | JPN Ret | AUS NVQ | | 22è | 1 |
| 1992 | Footwork Mugen Honda | Footwork | Mugen Honda | SUD 8 | MEX NVQ | BRA Ret | ESP 7 | SMR 10 | MON 11 | CAN NVQ | FRA Ret | GBR 12 | ALE Ret | HON Ret | BEL 9 | ITA Ret | POR 10 | JPN 8 | AUS 8 | | - | 0 |
| 1993 | Footwork Mugen Honda | Footwork | Mugen Honda | SUD Ret | BRA Ret | | | | | | | | | | | | | | | | - | 0 |
| 1993 | Footwork Mugen Honda | Footwork | Mugen Honda | | | EUR Ret | SMR 9 | ESP 10 | MON Ret | CAN 13 | FRA 12 | GBR Ret | ALE Ret | HUN Ret | BEL Ret | ITA Ret | POR Ret | JPN Ret | AUS 7 | | - | 0 |
| 1994 | Sasol Jordan | Jordan | Hart | BRA | PAC Ret | SMR | MON | ESP | CAN | FRA | GBR | ALE | HUN | BEL | ITA | POR | EUR | JPN | AUS | | - | 0 |
| 1995 | Ligier Gitanes | Ligier | Mugen Honda | BRA 8 | ARG Ret | SMR 11 | ESP | MON | CAN | FRA | GBR | ALE 6 | HUN | BEL | ITA | POR | EUR | PAC Ret | JPN NVS | AUS | 17è | 1 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 88 (64) | 0 | 1 | 0 | 0 | 8 |
# Agustí Castellà Trulls

Agustí Castellà Trulls (- Tolosa de Llenguadoc, 1947) fou un sindicalista català. Havia estat barber a Sant Vicenç de Castellet, treballà com a funcionari a l'Ajuntament de Barcelona i també feu de taxista. Fou militant de la CNT i redactor de Solidaridad Obrera de Barcelona el 1916 i fou empresonat al vaixell Pelayo durant la vaga de La Canadenca a Barcelona el gener de 1919. Fou company de Teresa Muntaner, vídua de Salvador Seguí i en proclamar-se la Segona República Espanyola s'afilià a ERC. Durant la guerra civil espanyola va ser comissari municipal d'Espinelves i Riudarenes. El 1939 s'exilià a França, d'on ja no va tornar.

## Enllaços externs

* The permanent revolution, trascripció de Baltasar Porcel de les memòries de l'anarquista Joan Ferrer i Farriol Arxivat 2016-03-03 a Wayback Machine. (anglès)
# Agustín García Íñiguez

Agustín García Íñiguez, més conegut com a Agus, (Bonete el 3 de maig de 1985) és un futbolista castellà internacional amb la selecció espanyola sub-20 que ocupa la posició de defensa. Format a l'Albacete Balompié, hi debuta amb els manxecs a primera divisió, jugant set partits de la campanya 04/05, en la qual l'Albacete hi va ser cuer. A l'any següent ingressa al filial del Reial Madrid, que militava a la Segona Divisió. És titular la temporada 06/07, amb 39 partits. La temporada temporada posterior és cedit al Celta de Vigo. L'estiu del 2009 fitxà pel Córdoba CF.

## Enllaços externs

* Fitxa del jugador
# Agència Ferroviària Europea

L'Agència Ferroviària Europea (ERA) és una agència de la Unió Europea (UE) que vetlla per la seguretat i la interoperabilitat ferroviària entre els Estats membres de la Unió.

## Història

Fou creada el 29 d'abril de 2004 a instàncies del Parlament Europeu i el Consell de la Unió Europea. Té la seu repartida entre les ciutats de Valenciennes, en la qual hi té la seu administrativa, i Lilla, on realitza les trobades interestatals i conferències internacionals.

## Funcions

Aquest organisme té la funció d'unificar els principals reglaments tècnics i les normes nacionals de seguretat en el món ferroviari, molt sovint incompatibles entre si, i establir progressivament els objectius de seguretat comunes a tots els ferrocarrils a la Unió Europea. Així doncs, té com a objectiu crear un mercat veritablement integrat del tren, i poder competir amb altres mitjans de transport, al mateix temps que manté el seu alt nivell de seguretat.
El seu pressupost és de 14,5 milions d'euros per any.
El consell d'administració, dirigit actualment pel belga Marcel Verslype, està format per un representant de cada estat membre de la Unió Europea, quatre representants de la Comissió Europea i sis representants del sector ferroviari, aquests però sense dret a vot.

## Enllaços externs

* (anglès) Portal de l'Agència Ferroviària Europea
# Ahmad Ismail Ali

Ahmad Ismail Ali (àrab: أحمد إسماعيل علي, Aḥmad Ismāʿīl ʿAlī) (el Caire, 14 d'octubre de 1917 - Londres, 26 de desembre de 1974) fou un militar egipci, comandant en Cap de l'exèrcit i Ministre de la Guerra en declarar-se l'enfrontament del Yom Kippur amb Israel el 1973.
Graduat de l'acadèmia militar del Caire el 1938, va servir per als aliats durant la Segona Guerra Mundial. Va ser comandant durant la Guerra de la Independència d'Israel el 1948 a càrrec d'una brigada. Entrenat al Regne Unit i més tard a la Unió Soviètica, va participar en la Guerra de Suez el 1956 i en la dels Sis Dies el 1967.
Nomenat Cap de l'Estat Major en 1969, va ser destituït al cap de poc pel president, Gamal Abdel Nasser, arran de les incursions aèries israelianes sobre territori egipci que no havien estat repel·lides. Tanmateix, mort Nasser, Anwar el-Sadat el va nomenar Cap del Servei d'Intel·ligència el 1970. L'octubre de 1972 va acompanyar el primer ministre Aziz Sidqi en una visita a Moscou, destacant poc després per sufocar un cop d'estat. Poc temps després va ser nomenat Ministre de Guerra en substitució de Muhammad Sadeq que s'havia manifestat contrari a la influència soviètica a Egipte.
La seva faceta més coneguda va ser la preparació de l'atac per sorpresa a Israel, planificat al costat de Síria, en la coneguda com a Guerra del Yom Kippur que, finalment, es va saldar amb un fracàs de l'exèrcit egipci. No obstant això, la seva estratègia per a creuar el Canal de Suez va oferir, quant a tàctica, resultats positius.

## Enllaços externs

* Ficha personal en Africa Data Base.
* A Critical Review of 1973 Arab-Israeli War Arxivat 2009-01-16 a Wayback Machine.
# Ahrenviöl

Ahrenviöl (frisó septentrional Årnfjål, danès Arenfjolde) és una ciutat del districte de Nordfriesland, dins l'Amt Viöl, a l'estat alemany de Slesvig-Holstein. Es troba a 15 kilòmetres de Husum.
# Ahrenviölfeld

Ahrenviölfeld (frisó septentrional Årnfjål, danès Arenfjoldemark) és una ciutat del districte de Nordfriesland, dins l'Amt Viöl, a l'estat alemany de Slesvig-Holstein. Es troba a 15 kilòmetres al sud de Husum.